**СОЦИОЛОГИЈА**

**IV ПРЕДАВАЊЕ 10.3.2021. 8-10**

1. **СОЦИОЛОШКИ ПОЈАМ ЧОВЕКА**

*1)* Социологија, као наука о друштву уопште, настоји да утврди законитости друштвеног развоја, схватајући друштво производом узајамне делатности и повезаности људи. Али, она у том настојању не може а да се не интересује и за самог човека, као основног елемента друштва. Наиме, социолошки закони,који објашњавају друштвене појаве материјалномосновом, односно основом произво­дње, морају бити посматрани у њиховој повезаности са законима који се односе на човека као посебно биће у свету. *У том смислу**се исправно истшче**да су закони друштва такви какви су зато што се односе на повезана понашања човека који као биће**има своје сопствене законе.* „Иако је тачно да је човек производ друштва и његових законитости, ипак је исто толико тачно да је друштво такво какво је управо зато што је друштво људи, што су удружени *људи,* а не друга бића... То значи, наравно, да није људско друштво потпуно одређено човеком, па чак ни првенствено човеком. Али, значи да је човек један од чинилаца који га одређују“.

Међутим, није нимало лако дати одредбу човека и открити законе његовог бића. Човек је врло сложено биће које, поред тога што има посебне особине, има својства која су му заједничка са оста­лим бићима. Тако је човек *биолошко биће* и као такво потчињен зако­нима природе. Он је, као биолошко биће, резултат дуге еволуције и има низ одређених карактеристика и способности да се прилагођава многим ситуацијама да би опстао као врста. Али, човек је и *психичко биће.* Његова психичка својства и његов живот су резултат биопсихолошке еволуције човека у којој његова радна делатност заузима значајно место. Најзад, човек је *друштвено биће,* и као такво офо­рмило се у току друштвеног развоја. Та сложеност човека, као особе­ног бића, била је предмет разматрања, како у филозофији, тако и у многим друштвеним наукама. Филозофија је од самог свог настанка настојала да објасни човека као јединствену појаву у космосу, насто*­*јећи да открије специфичности људског рода.

Социологија, проучавајући друштво као људску заједницу, као заједницу коју образују људи и у којој човек живи, треба да пружи објашњење и самог човека са социолошког становишта. Она треба да полази од чињенице да је човек природно биће, да открива његова својства која га издвајају од осталих живих бића и која му омогућа­вају стварање друштва, као специфичне заједнице људских бића. У таквим настојањима, социологија треба да пође од сазнања да је човек природно биће, али не само природно, већ људско природно биће, и да се људска природа не може објаснити само натуралисти­чки. Јер, човек је не само резултат друштвено-историјског кретања, већ и сам ствара друштво односима у које ступа. У овом смислу човек је у посредном односу са природом, посредством своје практи­чне делатности којом мења природу, али и самог себе и образује заједницу у којој живи ступајући у односе са другим припадницима врсте. Међутим, овоме треба додати да природа представља оквир човековог живота и да зато постоји потреба усаглашавања система биосфере и социосфере.

*2)* Социологија у настојању да сазна и објасни људско друштво као посебан и особен део природе, који настаје повезаним понаша­њем његових припадника, настојећи да одреди социолошки појам човека, треба да открије и укаже, пре свега, на оне особине човека које га чине човеком, које су суштинске, и из којих произилазе све остале његове особине. Полазећи од схватања човека као бића праксе, чини се прихватљивим схватање да су такве особине човека: *ствара­лаштво, слобода и* *друштвеност.*

*Стваралаштво* је особина својствена човеку. Њоме човек производи нешто што дотле није постојало, а што човек остварује по претходној замисли, тако да се стваралаштво јавља као субјективни чин субјекта који себе опредмећује својим стварањем. У ствари, човек као свесно биће, својим стваралаштвом свет вредности пре*­*твара у свет стварности. И зато се и може рећи да је човек не само биће које мисли, већ и биће које ствара.

*Слобода,* као битна човекова особина, неодвојива је од стварала­штва. Стваралаштвом може да се испољи и оствари само слободан субјект, као што се и слобода састоји у могућности стваралаштва. Слобода се састоји у избору између више алтернатива. Међутим, мора се разликовати психичка страна избора од његове духовне стране, тј. од избора у коме долази до изражаја човек, као биће које ствара духовне творевине и избор врши не само на основу психичке слободе, већ на основу и под дејством духовних творевина које ствара.

*Друштвеност* је човекова особина која има највећи значај за проучавање човека у социологији и стварање социолошког појма човека. Човек неизбежно тежи друштву, јер се он не може испољити и остварити без другог. *Човеку је потребно друштво других да би се**испољио као човек.* Исто тако, све људске особине су усмерене на друге људе и постоје зато што постоје други људи. Социологија, проучавајући човекову друштвеност која постоји у људској природи и која је створена у друштву, не сме заборавити човекову самосвест, слободу и стваралаштво.

Поред ових особина човека постоји још читав низ особина којима се он карактерише као својеврсно биће. Значајније од тих особина (о поје­диним од њих посебно се говори у овој књизи) јесу човекова спосо­бност за означавање и комуникацију, преко знакова, пре свега, преко језика, његове способности за одговорност и понашање по нормама које ствара. Социологија, истражујући настанак особина човека по којима се он разликује од осталих бића, настоји да открије у којој су мери те особине имале своје зачетке у диспозицијама прачовека, а у којој су производ човековог живљења у друштву. У овом настојању социологија користи и најновија научна сазнања о развоју човека, посебно његовог мозга у условима научно-техничког прогреса.

*3)* Особине човека, на које смо указали, могу послужити за одре­ђивање социолошког појма човека - homo sociologius-а. Али, социо­ло*­*ги*­*ја нема нимало лак задатак да реши „загонетку чове*­*ка“. Јер,она се бави човеком у „непосредном присуству друштва“, тј. човеком који живи у друштву и ствара друштво, а како друштво и не постоји независно од конкретних индивидуа, то социологија у одређивању социолошког појма човека мора тражити ослонац у оној области у којој се човек и друштво укрштају. У ствари, на месту где се укрштају појединац и друштво настаје homo sociologius, тј. полазећи од њиховог места сусретања може се дефинисати социолошки појам човека.

Полазећи од схватања да је човек не само природно, већ и дру*­*штвеног биће које настаје и потврђује се својим деталатним односом према природи, и указивања на особине човека којима се он разликује од осталих бића, може се одредити социолошки појам човека. тј. дати дефиниција homo sociologius-а. Социолошки се човек може дефини*­*сати као *друштвено биће које својим делатним односом пре­ма природи остварује стваралаштво као слободан субјект удружујући се са другим људима, живећи у друштвеним групама у којима оства­рује услове своје биолошке и друштвене егзистенције.* Међутим, оваква дефиниција социолошког појма човека није савршена и отвара низ питања, почев од тога да ли је потпуна, па до питања у којој мери је човек заиста слободан у избору понашања.

Може се истаћи приговор да ова дефиниција човека са соци*­*олошког становишта није потпуна, поготову кад се има у виду сложеност човека. Међутим, нама се чини да она може послужити објашњењу низа друштвениих појава и самог друштва, као укупност друштвених појава, тј. повезаних понашања човека. Али, *тиме не престаје потреба да социологија исtражује и објашњава однос**који постоји између слободно изабраног понашања човека и њеgовог понашања које му, на неки начин, намеће друштво.*Мора се имати у виду да без неких од тих понашања, које човеку намеће друштво, појединци не би били у могућности да обликују и своја слободно изабрана понашања. У овом смислу се и указује да је проблем човека, као друштвеног бића, проблем успостављања равнотеже између оних понашања које човек сам бира и понашања које му намеће друштво. Овај проблем постаје јаснији разматрањем и објашњењем односа друштва и појединца.

1. **ДРУШТВО И ПОЈЕДИНАЦ**

*1)* Настојећи да утврди законитости друштва и социолошки дефинише човека и утврди законе развитка његовог бића. Социологија проучава и однос између друштва и појединца. *Скоро* *свака соиџоло­шка теорија, објашњавајући друштво**и**елементе из којих се оно састоји, настоји да одреди и однос друштва и појединца, објашњава­јући тај однос сходно свом схватању суштине друштва.* У проучава­њу и одређивању тог односа оне полазе од свог појмовног одређивања друштва и схватања суштине човека, тј. његових суштинских карак*­*теристика. У ствари, насупрот схватањима теорија која друштво своде на појединце или појединце схватају само као део - „молекул“ друштва, као и насупрот схватањима да су појединац и друштво две одвојене и независне појаве које имају одвојене и независне сопствене законитости настанка и развитка, марксистичка теорија указује на *дијалектичку повезаност друштва и човека.* Наиме*,* по овој теорији човек и друштво се не могу изоловано посматрати и схватати као два одвојена феномена, јер „како само друштво производи човека као човека, тако он (човек) производи друштво.

У ствари, нема друштва без човека, а човек само у друштву, и својим односом према природи ствара себе као друштвено биће и производи сопствену историју и зато историја и *„није нишtа до делаtност човека који иде за својим сврхама“* (Маркс). *Однос између човека и друштва одређен је у основи, чињенцом да се човек као људско биће потврђује изражааањем своје генеричке суитшне* у *процесу рада, а то је могуће само у друштвеним условима, тј. онда кад постоји повезано понашање више појединаца, односно у проиесу производње.* У том процесу људи мењају постојеће и стварају ново, утичући једни на друге, стварајући једни друге и себе саме. Јер, „како само друштво производи *човека као човека,* тако он производи *друштво.* Делатност и ужитак *с*у*друштвеносш,* како према свом са­држају, тако и према *начину настајања* они су *друштвена* делатност и *друштвени* ужитак.“

Тимешто је суштина друштва у међусобним односима људи, у повезаним делатностима појединаца, а суштина појединца, човека, у његовом животу као свесног и делатног бића. појединац идруштво јављају се, може се рећи, као две стране јединствене појаве – дру­штвене историје човечанства. *Указивање на**радну делатност човека као на основу за одређивање односа између човека и друштва, не значи да је тај однос једнодимензионалан и да се може посматрати ван реалних, историјских односа и околности, у којима људи живе и правс своју историју.* Напротив, тај однос је вишеструк и историјски детерминисан, јер људи живе у „историјско-економским“ односима. тј. у међуљудским односима чија је основа дата у производним снагама у чијем избору људи нису слободни, тј. свака производна снага је стечена снага, производ претходне делатности. У овом смислу социологија истражује и најновији развој производних снага и његов утицај на човека, посебно у контексту промена које настају са информацијском технологијом.

*2)* Однос између човека и друштва је сложен. Сложеност утицаја човека на друштво идруштва на човека произилази из чињенице да човек, као јединка долазина свет са одређеним психичким диспо­зицијама које се тек у друштву, животној и друштвеној заједници развијају, и чијим развојем индивидуа постаје личност. У ствари, *у разматрању односа појединац - друштво, треба поћи од разли­ковања термина појединац (индивидуа)**и личност.* Јер, за сваког појединачног човека може се рећи да је *индивидуа. Индивидуа* је појединачни представник биолошке врсте - homo sapiens-а, са одре*­*ђеним биопсихолошким предиспозицијама које се могу развити у интеракцијама са припадницима овог рода. *Личност* је она инди*­*видуа која у интеракцији са другим индивидуама идруштвом развија одређене особине по којимасе разликује од других појединаца. У овом смислу се и личност дефинише као „јединствена организација својстава, која је формирана узајамним деловањем организама и социјалне средине“.

Личност, као јединствена организација особина, формира се уза­јамним деловањем појединаца и друштвене средине. Битна својства личности су њена *стваралачка способност* (која се испољава у спо­собности да мења спољашњи свет и унутрашњом потребом за ства­ралаштвом), *социјалитет* (који изражава укорењеност у друштвеној заједници и друштвени карактер људске природе), *субсубјективи­тет* (израз својеврсне индивидуалности) и *интегритет* (којим се изражава кохерентна организација са свим психосоцијалним каракте­ристикама и омогућава релативно јединство у понашању и ставовима у различитим ситуацијама). *Међусобне односе људи успостављају и**своја понашања повезују као личност.* У том међусобном повезаном понашању долазе до изражаја личне особине појединаца, као лич*­*ности, као што су: *савест* (која је и самосвест, свест о себи). *карактер, усвајање друштвене вредности и др. У ствари, то што појединци представљају као личности, индивидуалности, утиче на карактер односа које образују у друштву својим понашањем.*Наиме*,* диференцирањем од осталих појединаца личност постаје својеврсна индивидуалност, али. истовремено, у интеракцији са својом природном и друштвеном околином утиче, како на мењање спољашњих услова, тако и унутрашњих потенцијала у процесу сталног самопотврђиваља.

Друштво, више или мање организовано, и преко посебних и за то специјализованих институција, врши утицај на сваког појединца, тј. на *формирање личности.* Наиме. у друштву се одвија *проиес тра­нсформаиије биолошке индивидуе* у *личносш.* Тај процес се назива со­цијализацијом. *Социјализацијом* се означава *процес неорганизованог и организованог утицаја друшшва у циљу формирања личносиш која одговара потребама датог друштва.* Тај утицај може бити такав да се на појединца утиче преко одређених друштвених група и дру­штвених ситуација у којима се појединци нађу као чланови друштва или више или мање активни учесници. У таквим случајевима од појединца се захтева да усвоје одређена правила и норме понашања ида своја понашања усагласе са њима. Али, друштво може да утиче на појединце и тако што преко различитих облика инивоа образовања и васпитања развија у човеку његове људске и индивидуалне спосо­бности, припремајући га да постане члан заједнице и да се испољи као производно биће. Социјализација има три ступња: *додир, међу­утицај* и *усклађивање. ,Додир* је најслабији степена социјализације, претходан корак ка образовању личности. *Међуутицај ј*е следећи, виши степен, који означава почетак образовања личности,састоји се у узајамном мењању личности у додиру. Најзад, *усклађивање,* одно­сно прилагођавање, чинитакве промене личности услед којих оне могу складно деловати“. *Култивација, пред*дставља шири појам подруштвљавања од социјализације и састоји се у усвајању ку­лтурних тековина. У процесу култивације човек усваја културне тво­ревине, разумевајући их ивезујући се за друге људе. Овај процес има три фазе: додир са културном творевином, разумевање културне тво­ревине и њено усвајање,тако да је појединац не осећа као наметнуту већ као своју. Ово је нарочито важно за усвајање одређених вре­дности и норми које тиме постају интегрални део личности. Овај процес култивације има своја специфична обележја у појединим периодима развоја друштва, па и у савременом.

*3)* Људско друштво, најопштије речено, јесте укупност друштве­них односа, а друштвени односи настају повезаним понашањем поје­динаца као личности, те се поставља и питање: (не да ли се једном настала личност мења, већ) како се мења и како то утиче на њено понашање и повезивање њеног понашања са понашањем других поје­динаца (личности). Личност је производ друштвене средине прошло­сти, али, када се већ развила, није пуки објект савремених друштве­них прилика. „Оно што се развило јесте структура у јединки, нешто што је способно за самоиницијативне акције у друштвеној стварно­сти и за селекцију, узимајући у обзир различите подстицаје који на­долазе са свих страна; она представља нешто што је стално проме­нљиво, али врло често отпорно на фундаменталну промену“. Ова­кво схватање личности, са одређеним обележјима пружа могућност за објашњење постојаности понашања личности у променљивим си­туацијама, тј. објашњење зашто људи у истој друштвеној ситуацији имају разли*­*чите (или чак опречне) погледе на друштвена решења, па се у складу са тим и понашају, тј. повезују своја понашања.

Међутим, ако је човек као личност главни актер свог понашања, онда се поставило, и поставља, питање детерминисаности његовог понашања. По неким схватањима постоји један радијус делања у ко­ме је појединац слободан да се понаша по сопственом избору, ослобођен утицаја друштвене средине. У овом смислу се говори и ослободи воље, тј. о постојању могућности да се сваки појединац, као личност, као укупност посебних особина, одлучујуће утиче на његово понашање. У ствари, *овим се признаје да личност предста­вља детер­ми­нирајући чинилац који улази у систем чинилаца који одређују одређено понашање појединаца.* Значи, „у свакој ситуацији свака дата личност не може да се понаша друкчије него како се по¬наша. Ово не искључује, већ, напротив, потпуно природно укључује у себе управо да та личност, као свесна јединка, бира између више могућих понашања. Али, ова могућност избора и стварно бирање које сваки појединац врши не могу се, као што неки индетерминисти хоће, схватити као да је, при томе, узимајући у обзир деловање свих и личних и спољних чинилаца, могао бити извршен и другачији избор од оног који је учињен“.У ствари, сваки појединац, као инивидуа и као личност је, на одређен начин уникални, сопствени и непонољиви свет који је тешко проучити. „Нарочито је тешко проучити уну*­*трашњи свет човека (његову физиологију, може ту и тамо изучити), сваки индивидуум је уникални, непоновљиви свет. Разни људи у истој ситуацији, у истом времену и окружењу различито процењују, своју делатност у том времену, различито се односе, мотиви понашања различити су код разних људи.

У друштву нема промена и развоја без деловања појединаца. Међутим, већ давно је уочено да немају исти значај за промене у друштву деловања свих чланова једне друштвене заједнице, како за ту конкретну заједницу, тако и за друштво уопште. Наиме, давно је сазнато да понашања неких појединаца имају већи значај, тј. да „одскачу“ од понашања осталих чланова друштвене заједнице и да њихова сазнања и понашања битно утичу на промене. било у конкре­тном друштву, било у ширим друштвеним оквирима, па и на промене у друштву уопште. Људи чија делатност има овакав значај за проме­не у друштву означавају се као *велике личности* и указује се на њи­хов значај и улогу, тј. говори се *о улози великих личности у историји.* То су личности чије деловање врши, или може вршити, значајан утицај на промене у друштву. зато што они дубље сазнају појаве и збивања у друштву од „просечних људи“, уочавају тенденције промена у дру*­*штву и упорни су у исказивању и остваривању својих идеја, а остале чланове друштва придобијају за своје идеје и активирају их у њи*­*ховом остваривању. У ствари, „у делатности и енергији великих људи, вођа и генија, садржана је релативно самостална снага, која, често, не само да превазилази оквире и интересе појединих дру*­*штвених група и њихових идејно-политичких програма, већ продире у саму друштвено-историјску нужност“.

3начи, *да би нека личност уз постојање личних карактеристика постала велика личност, потребно је да постоји и одређена истори­јска ситуација**која ће омогућити њену појаву као велике личности.* Афирмација једне личности, као историјске личности, условљена је објективним историјским факторима који у односу на те каракте*­*ристике личности имају прворазредни значај. Иначе, са становишта домета значаја деловања великих личности, оне се разликују и по томе да ли је њихово деловање од светско-историјског значаја, од значаја за друштво уопште (схваћено као човечанство) или од значаја за поједине народе и државе.

1. **ПОЈАМ ДРУШТВЕНЕ ПОЈАВЕ**

*1)* Појам друштвене појаве је, уз социолошки појам друштва и социолошки појам човека, један од основних појмова социологије. И кад се друштво одређује као сложена категорија и истиче да се састоји из делова - елемената, онда се и мисли на друштвене појаве као елементе из којих се оно састоји. Зато је за разумевање суштине друштва потребно *одредити суштину друштвене појаве, одредити по чему се друштвене појаве разликују, како од природних, тако и од индивидуалних појава,* и на основу којих се њихових посебних обележја могу сврстати у посе­бне, и које, групе. И пре настанка социологије, а нарочито са њеним настанком и развојем, настојало се да се укаже не само на разлике и сличности између природних и друштвених појава, друштвених и индивидуалних појава, већ и на саставне делове друштвене појаве и њихове основне врсте.

Поједине социолошке теорије друштвене појаве дефинишу и одређују њихов однос према природним и индивидуалним појавама у контексту својих схватања о суштини друштва и човека. Тако, меха­ницистичке теорије поистовећују друштвене појаве са механичким појавама, а по биологистичким теоријама друштвене појаве су анало­гне биолошким појавама. И једно и друго схватање данас је превази­ђено, као и теорије у чијем контексту су и настале, јер је све шире прихваћено *сазнање да природне појаве,* које настају деловањем људи и настајући тим деловањем, представљају комбинацију стихијског, свесног и несвесног. Међутим, док је разликовање друштвених појава од природних релативно једноставно, постоје знатне тешкоће у разликовању друштвених од индивидуалних појава, будући да је друштво састављено од индивидуа ида њиховом делатношћу настају друштвене појаве. *Зато у соииологији и постоје различита схватања о односу индивидуалних идруштвених појава,* која се сврставају у три основне групе: групу схватања о идентифи­кацији друштвених ииндивидуалних појава, групу схватања по ко­јима се друштвене и индивидуалне појаве разликују и групу схватања по којима се индивидуалне и друштвене појаве међусобно прожимају. По схватањима *ирве**групе* нема никаквих других појава мимо индивидуалних, по *другом схвашању* поред индивидуалних појава постоје и друштвене појаве, које постоје као последица постојања поред индивидуалне и колективне свести, изадатак социо­логије је, по овом схватању, да истражује надиндивидуалне облике свести који имају присилну моћ над појединим индивидуама. И једна и друга група ових схватања је нетачна и неприхватљива. Прихватљиво је схватање по коме се индивидуалне идруштвене појаве разликују, али међусобно и прожимају.

У ствари, полазећи од схватања човека и друштва иодноса поје­динаца и друштва, у појмовном одређивању друштвених појава и њиховој класификацији, потребно је поћи од њихове нераздвојене повезаности са индивидуалним појавама (али не иидентичности са овима) и посматрати их као узајамно повезане делатности индиви­дуа. *Јединство индивидуалних и друштвених појава произилази из јединства које постоји између индндивидуе и друштва.* Јер, „човек је укупност друштвених односа“ (Маркс). *Друштвене појаве су и инди­видуалне и друшшвене****,*** *између њих се**не може ставити**знак једна­кости, нити се могу супротсавити****.*** У ствари, друштвене појаве на­стају као резултат повезаног понашања појединаца којим се стварају промене које означавају нешто ново, што се разликује од постојећег иод индивидуа које повезују своја понашања. Наиме, друштвене појаве настају од индивидуалних, једнеод других се разликују, али се међусобно и прожимају. Задатак социологије и састоји се у томе да проучи настајање друштвених појава од индивидуалних и зако­нитости тог настајања.

2) У друштву се људи, у основи, промишљено и сврсисходно понашају, повезујући међусобно своја деловања руковођени разним мотивима у циљу задовољавања својих потреба у различитим условима и утицајама. У овом контексту треба приступити и дефинисању друштвене појаве, полазећи од схватања да се индиви­дуалне и друштвене појаве, иако различите, међусобно прожимају. Имајући овакав приступ у појмовном одређивању друштвене појаве, прихватљиво је схватање по коме *сушшину**друштвене појаве чини повезано деловање понашања које производи одређене промене којих не би било без деловања тог повезаног понашања.* А, управо тако, друштвену појаву одређује *Радомир Лукић* схватајући је као пове­зану производњу „извесних производа (промена), јер се повезано деловање људи, у ствари, састоји у произвођењу одређених промена у дотатадашњем стању света - било промена у природи (материјална производња), било промена у психи људи, односно у друштву (друштвене творевине и духовна прои зводња). Друштвена појава је, у суштини, повезано деловање људи на природу, друштво и себе саме“. На сличан начин друштвену појаву дефинише и *Анте Фиаменго,* истичући да бисмо могли друштвену појаву дефинисати речима *„друштвена појава је резултат повезаног деловања поједи­наиа или друштвених група“?)*

Друштвена појава је, значи, повезано деловање понашања појединаца којим се проузрокују одређене промене у природи и друштву, у једном или свим повезаним понашањима или на појединцима чија се понашања повезују. *Понашања појединаца која се повезују, и чијим* *повезивањем настају друштвене појаве, јесте држање појединца****,*** *како физичко, тако и исихичко****,*** *и то како активно, тако и пасивно.* Међутим, да би понашање појединца било елемент друштвене појаве, потребно је да се може споља опазити ако је телесно, а ако је психичко да се може спољним знацима сазнати. А, с обзиром на учешће свести у понашању, понашање може бити *несвесно и свесно.* Свесно понашање је не само понашање које је иза­звано и регулисано свешћу, већ и понашање које није изазвано ни регулисано свешћу, већ је само праћено свешћу.

Међутим, без обзира на то којим повезивањем понашања настала, друштвена појава је део стварног света и има одређене спе­цифичности које се манифестују, како у њеној суштини, тако и у облицима у којима се успоставља. Битни елементи друштвене појаве су: *узајамна повезаност људских**понашања, деловања узајамно повезаног понашања и промене које настају деловањем повезаног понашања* (и којих не би било без овог деловања). *Промене које настају могу настати, као резултат узајамног деловања понашања појединаца, као последиие узајамног деловања друштвсних група. Промене које настају**као резултат повезаног понашања могу наступити, како у току самог повезивања понашања, како у току повезивања, тако и на крају.* Из ових битних елемената друштвене појаве јасно произилази да друштвену појаву не можемо иден­ти­фиковати са индивидуалном, или скупом индивидуалних појава, нити да се друштвена појава може супротставити инди­видуалној. У ствари, битне компоненте друштвене појаве указују да се инди­видуална и друштвена појава не супротстављају, већ про­жимају. Социологија проучавајући друштвене појаве настоји да про­учи то прожимање индивидуалних и друштвених појава и правилно­сти које у том погледу постоје.

*3)* Друштвена појава, схваћена као деловање повезаних пона­шања појединаца, представља онај елемент друштва који се даље не може растављати, а да, при томе, не изгуби друштвеност, тј. дру­штвени карактер. Наиме, даљим растављањем друштвених појава добили бисмо личне појаве. *Сложеније друштвене појаве настају повезивањем једноставнијих друшшвених**иојава.* Полазећи од схва­тања друштвене појаве као основног елемента друштва (који се даље не може растављати) и друштво се често дефинише као скуп свих друштвенпх појава, тј. као скуп свих повезаних деловања људи на природу, друштво и себе саме.

Друштвена појава, овако појмовно одређена и са овим одређе­ним битним елементима, иако представља деловање повезаних понашања појединаца, разликује се, како је указано, од индиви­ду­алних личних појава. Јер, *појединачна, лична, понашања остају то, и нису друштвена појава све док се не повежу и повезаним дело­вањем не производе неке промене.* Међутим, да ли ће се, и како, по­јединци понашати и своје понашање повезивати, као појединци или као припадници друштвених група, зависи од циља који желе оства­рити, тј. од потреба које желе задовољити.

Друштвена појава састоји се од повезаног понашања појединца. Појединци преко својих понашања и њиховог повезивања испоља­вају себе као личности, као својеврсне индивидуалности. *Зато по­стоји одређена повезаност између карактера друштвене појаве и особина личности**чија се понашања повезују, повезано делују и тим повезаним деловањем стварају одређене промене. Уствари,**понаша­ње сваког појединца одређено је његовим личним особинама и чиниоцима спољног света. Личне особине* се исказују преко опште људских особина које улазе у појам самог човека, као таквог, и ли­чности појединца, укупности свих његових особина које чине његову особеност и по којима се он разликује од других људи. *Спољни чини­оци,* који одређују понашање појединаца, састоје се од стања природе (природне средине) и друштва, друштвене средине. На понашање чо­века утичу, како природи, тако и друштвени, и то претежно друштве­ни чиниоци. Социологија, проучавајући друштвену појаву, као повезано понашање појединаца, истражујући њен карактер иврсте, не може а да се не интересује и за чиниоце понашања појединаца и њихов значај у повезивању понашања и последица које произилазе из тог повезаног понашања. У оваквом приступу она је упућена да користи и сазнања других наука, посебно наука о човеку.